Policija izdala šest prekršajnih naloga zbog nepoštivanja policijskog sata

S ciljem sprovođenja naredbi Kriznog štaba nastavljaju se aktivnosti policijskih službenika u svim segmentima, prvenstveno kada je u pitanju kontrola lica kojima je izrečena mjera obavezne samoizolacije, zatim kontrola poštivanja zabrane kretanja za lica mlađa od 18 i starija od 65 godina, kao i poštivanja naredbi o zabrani kretanja svih građana u periodu od 20 do 5 sati ujutro.

“Tokom protekla 24 sata na području Grada Zenica izdato je 6 prekršajnih naloga zbog kršenja naredbe o zabrani kretanja građana u periodu od 20 do 5 sati, dok nije bilo slučajeva kršenja naredbe o zabrani kretanja lica mlađih od 18 i starijih od 65 godina. Također je vršena kontrola lica koji imaju izrečene mjere obavezne samoizolacije, gdje  na području Policijske uprave izvršenim obilascima policije nisu utvrđeni slučajevi kršenja mjere samoizolacije “rekla je Aldina Alić, potparol MUP-a ZDK.